Beslag gelê op duisende kreefsterte | Maroela Media
Twee verdagtes sal na verwagting Maandag in die Moorreesburg-landdroshof in die Wes-Kaap verskyn nadat die polisie oor die naweek op duisende kreefsterte beslag gelê het.
Die verdagtes, 54 en 55 jaar oud, is laat Saterdagaand in hegtenis geneem nadat polisiebeamptes 'n verdagte voertuig op die N7 tussen Moorreesburg en Koringberg opgemerk en van die pad af getrek het.
Volgens kapt. FC van Wyk, polisiewoordvoerder, is die motor deursoek waarna op 4 476 kreefsterte asook 33 ondermaat kreefsterte beslag gelê is. Die waarde van die vonds is meer as R450 000, aldus Van Wyk.
Die verdagtes sal teregstaan op aanklagte wat verband hou met die Wet op Mariene Hulpbronne.
As hulle maar net so ywerig is om verdagte voertuie van moordenaars ook te kan aftrek…..
Ek hoop hulle sit lekker lank!!!
Kan iemand vir my sê wat word van die kreef en perlemoen wat gekonfiskeer word?
So roei ons diere uit terwille van 'n smaak! Kyk Seaspiracy op Netflix en kry die feite oor wat aan die gang is met die oseane. Ons kan 'n baie gesonder bestaan voer sonder om land of seediere te mishandel of dood te maak. Hoe kan ons ooit die slagting wat plaasvind regverdig? Is ons smaak so belangrik?